It want stoet ende te bat opverstaen en veroesen sijn tusschen
wautn van hemptingnez sone wijlen wouts in deen zijde ende
roelande van vilrous sone henrix wijlen van vilrous naturlijx
in dande alse van twee mudde rogs lijftochte die de voirscr
roelant den voirs woutn eysschen is en gelijc hem die bij
roelande wijlen van vilrous sijne oem met testamente gemaect
wan op sijn goede inde welke goede de voirs wouter van
hemptingnez voir meye en scepen van loeven gegoedt ende
geerft is Soe eest dat beyde de voirs ptijen opde dach
van heden voir scepen van loeven comen sijn ende hebben hen
vanden voirscr stoote en van al des daer aen cleven mach
gesubmitteert en verbonden in segghen en vrintlijc yffenen
nae genoempt te weten de voirs wout in janne natuerlic
lsone hn henrix wijlen van waelhem ridders en de voirscr
roelant in clase van waelhem sijne brued in alsulker vueghe
als dat de voirscr roelant sijn aensprake in ghescriften oft
andersins bynnen xiiii nachten naestcomen ovgeve sal en
dnae de voirscr wout sijn verantwerden bynnen xiiii nache
dnae Ende de voirscr twee segghers aensprake en
verantwde van beyden ptijen aengehoert hebben huer
sprake en segghen daff uutspreken segghen en pnucien
sulle bynnen xiiii nachten dnae vvolghende Ende oft alsoe
geviele dat enich segghe tvoirs segghen niet aen nemen
en woude Soe sall de ghene dien sijne segghe gebrake
in die stad eene andn moghen nemen Geloven de voirscr
ptijen soe wes bijden voirs ii segghers vande voirs stoote
daff geseeght en gepnuciert sal wordde vast gestentich
en ovbrecklijc te houden cor lud roelofs naen augusti
xii